bagel
Store norske leksikon,Næringsmidler og husholdning,Mat,Ulike lands kjøkken,Nord-Amerikas kjøkken
Bagel er et lite, smultringformet brød bakt av gjærdeig. Bagels får sin spesielle konsistens ved at brødene raskt kokes eller dampes i vann før de stekes ferdig i stekeovn.
Brødene kommer sannsynligvis fra Sentral-Europa, men har blitt svært populære i USA (særlig i New York), dit de ble brakt av jødiske immigranter. Det finnes nå utallige varianter av bagels, bakt på ulike melsorter og tilsatt ulike frø og tørkede frukter, og de spises med mange forskjellige typer pålegg. En svært vanlig og populær påleggskombinasjon er kremost og røkt laks. Les mer i Store norske leksikon brød